Legal Document

Category: 218

Text:
36. ΣΥΝΤΑΚΤΙΚΗ ΠΡΑΞΙΣ της 3/3 Σεπτ. 1974 (ΦΕΚ Α΄ 237) Περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα. Διορθ. Ημαρτ. εν ΦΕΚ Α΄ 252 της 19-9-1974  Κεφάλαιον Α΄ Ανώτερον Διδακτικόν Προσωπικόν Άρθρ.1.-1.Καθηγηταί και Υφηγηταί Ανωτάτων Εκπαιδευτικών Ιδρυμάτων, απολυθέντες μετά την 21.4.1967 κατ’ εφαρμογήν Συντακτικών Πράξεων, ουχί λόγω ορίου ηλικίας, ή απομακρυνθέντες συνεπεία αποφάσεων Εκτάκτων Στρατοδικείων ή πειθαρχικών αποφάσεων ή ετέρων διοικητικών μέτρων, ως και παραιτηθέντες ή εγκαταλείψαντες την θέσιν των ή μη δεχθέντες διορισμόν κατόπιν νομίμου εκλογής υπό της οικείας Σχολής μετά την 21ην Απρ. 1967 και μέχρι της 23ης Ιουλ. 1974, μή έχοντες δε καταληφθή υπό του εν άρθρ. 8 της παρούσης προβλεπομένου ορίου ηλικίας, επανέρχονται αυτοδικαίως εις τας θέσεις των ή εις την δι’ ην εξελέγησαν έδραν ή επανακτούν τους τίτλους των, αναλαμβάνοντες υπηρεσίαν επί τη προς τούτο δηλώσει των, υποβαλλομένη εις τας οικείας Σχολάς εντός ανατρεπτικής προθεσμίας ενός μηνός από της δημοσιεύσεως της παρούσης. 2.Εάν οι ως άνω Καθηγηταί ή Υφηγηταί αποποιηθούν την ανάληψιν υπηρεσίας ή έχουν εν τω μεταξύ καταληφθή υπό του ορίου ηλικίας, ο από της απομακρύνσεώς των ή από του διορισμού των μέχρι της δημοσιεύσεως της παρούσης ή μέχρι της συμπληρώσεως του ορίου ηλικίας χρόνος λογίζεται διανυθείς εν υπηρεσία ως προς απάσας τας συνεπείας, πλην του δικαιώματος αναδρομικής λήψεως αποδοχών ή συντάξεως. 3.Επί Καθηγητών και Υφηγητών αναλαμβανόντων υπηρεσίαν κατά την παρ. 1 του παρόντος άρθρου, ο από της απομακρύνσεως ή από του διορισμού των μέχρι της υπ’ αυτών αναλήψεως υπηρεσίας διαδραμών χρόνος λογίζεται διανυθείς εν υπηρεσία ως προς απάσας τας συνεπείας, πλην του δικαιώματος αναδρομικής λήψεως αποδοχών. 4.Καταργηθείσαι, εν τω μεταξύ, ή τροποποιηθείσαι κατά περιεχόμενον έδραι ή θέσεις, των κατά την προηγουμένην παράγραφον αποδεχομένων την αποκατάστασίν των ανασυνιστώνται αυτοδικαίως δια της παρούσης υπό το αυτό περιεχόμενον εκδιδομένης προς τούτο ειδικής αποφάσεως του Υπουργού Εθνικής Παιδείας και Θρησκευμάτων. Σελ.50,122(β)  Τεύχος3 548-Σελ.4 5.Εφ’ όσον οι κατά τα ανωτέρω απομακρυνθέντες Καθηγηταί είχον εκλεγή ως έκτακτοι επί τριετεί θητεία ή εις εκτάκτους αυτοτελείς έδρας, παρήλθε δ’ έκτοτε τριετία ή πενταετία αντιστοίχως, η οικεία Σχολή υποχρεούται όπως, εντός διμήνου από της δημοσιεύσεως της παρούσης, αποφασίση κατόπιν αποκλειστικής περί αυτών κρίσεως περί της αναδείξεως αυτών ως τακτικών ή μονίμων Καθηγητών. Οι εκ τούτων κατέχοντες τον τίτλον του τακτικού Καθηγητού ομοταγούς Πανεπιστημίου της αλλοδαπής θεωρούνται από της δημοσιεύσεως της παρούσης αυτοδικαίως τακτικοί Καθηγηταί. Άρθρ.8.-Καθηγηταί και εντεταλμένοι Υφηγηταί Ανωτάτων Εκπαιδευτικών Ιδρυμάτων, συμπληρούντες το εξηκοστόν πέμπτον έτος της ηλικίας των καθ’ οιονδήποτε χρονικόν σημείον του ημερολογιακού έτους, αποχωρούν αυτοδικαίως της υπηρεσίας την 31ην Αυγούστου του αυτού έτους. Για το όριο ηλικίας των καθηγητών και την απόδειξη συμπληρώσεως αυτού βλέπε άρθρ. 57 Νόμ. 2327/1995, ΦΕΚ Α΄ 156 (Τόμ. 32 σελ. 58,02). Άρθρ.9.-Ο διορισμός καθηγητών ή υφηγητών διορισθέντων δια Πράξεως του Υπουργικού Συμβουλίου ή άλλης πράξεως, παρά την διάφορον απόφασιν ή άνευ αποφάσεως της οικείας Σχολής, ανακαλείται αυτοδικαίως από της ενάρξεως ισχύος του παρόντος άνευ άλλης τινός διατυπώσεως  Άρθρ.10.-1.Καθηγηταί ή Υφηγηταί, διορισθέντες εις θέσεις Υπουργού ή Υφυπουργού, Γενικού Γραμματέως Υπουργείου, Νομάρχου, ή ειδικού νομικού ή πολιτικού συμβούλου παρά τω Πρωθυπουργώ ή τοις Αντιπροέδροις ή τοις Υπουργοίς της Κυβερνήσεως, Διοικητού ή Υποδιοικητού της Τραπέζης της Ελλάδος, της Εθνικής Τραπέζης της Ελλάδος, της Αγροτικής Τραπέζης και της ΕΤΒΑ εξαιρουμένων των εξελιχθέντων εις τας ανωτέρω παρά Τράπεζαις θέσεις υπό την ιδιότητα των μονίμων εν αυταίς υπαλλήλων ως και οι διατελέσαντες μέλη της Συμβουλευτικής Επιτροπής μετά την 21ην Απρ. 1967 και μέχρι της 23ης Ιουλ. 1974, τίθενται υποχρεωτικώς, άμα τη δημοσιεύσει του παρόντος, εις διαθεσιμότητα δια πράξεως του Υπουργού Εθνικής Παιδείας και παραπέμπονται εις το κατά την παρ. 3 του παρόντος άρθρου ειδικόν πειθαρχικόν συμβούλιον με το ερώτημα της οριστικής ή προσωρινής απολύσεως. Εις περίπτωσιν απαλλακτικής αποφάσεως του ως άνω συμβουλίου οι ανωτέρω καθηγηταί ή υφηγηταί παραμένουν εν διαθεσιμότητι μέχρι λήξεως του ακαδημαϊκού έτους 1975-1976. Κατά την διάρκειαν της ως είρηται διαθεσιμότητος ούτοι λαμβάνουν το ήμισυ των αποδοχών των. 2.Καθηγηταί και Υφηγηταί, καθ’ ων ήθελον  προκύψει βάσιμοι ενδείξεις πολιτικής συνεργασίας, εξερχομένης του κύκλου των νομίμων καθηκόντων αυτών, μετά των από 21.4.1967 μέχρις 23.7.1974 ασκησάντων την πολιτικήν εξουσίαν, ή συμπεριφοράς   συντελούσης    εις    κατάλυσιν της    πανεπιστημιακής αυτοτελείας ή των ακαδημαϊκών ελευθεριών, παραπέμπονται, δια πράξεως του Υπουργού Εθνικής Παιδείας και Θρησκευμάτων, εκδιδομένης εντός προθεσμίας δύο μηνών από της δημοσιεύσεως της παρούσης, ενώπιον ειδικού πειθαρχικού συμβουλίου. (Αντί για τη σελ. 50,123) Σελ.50,123(α) Τεύχος 1220-Σελ.1 Ανώτερο Διδακτικό Προσωπικό 31.Α.δ.36 3.Το κατά την προηγουμένην παράγραφον ειδικόν πειθαρχικόν συμβούλιον συγκροτείται εκ του Προέδρου του Συμβουλίου της Επικρατείας ή ενός εκ των Αντιπροέδρων αυτού, ως Προέδρου, ως και εκ τεσσάρων Συμβούλων της Επικρατείας και τεσσάρων τακτικών καθηγητών Ανωτάτων Σχολών, ως μελών. Ούτοι ορίζονται δια Π.Δ/τος εκδιδομένου προτάσει των Υπουργών Δικαιοσύνης και Εθνικής Παιδείας και Θρησκευμάτων. Π.Δ/γμα εκδιδόμενον προτάσει των αυτών Υπουργών καθορίζει τα της ασκήσεως των αρμοδιοτήτων του ως άνω συμβουλίου, όπερ δύναται να επιβάλη τας ποινάς της οριστικής ή μέχρι τριών ετών προσωρινής απολύσεως. 4.Το ως άνω πειθαρχικόν συμβούλιον οφείλει όπως περατώση τας ενώπιον αυτού εκκρεμείς υποθέσεις εντός προθεσμίας έξ μηνών από της εγέρσεως της πειθαρχικής αγωγής. Κεφάλαιον Β΄ Κατώτερον Διδακτικόν Προσωπικόν Άρθρ.11.-1.Μέλη του κατωτέρου διδακτικού προσωπικού, αποχωρήσαντα καθ’ οιονδήποτε τρόπον ή παραιτηθέντα εκ της θέσεώς των μετά την 21 Απρ. 1967 και μέχρις 23ης Ιουλ. 1974, επανέρχονται κατόπιν δηλώσεώς των, υποβαλλομένης εις τας οικείας σχολάς εντός ανατρεπτικής προθεσμίας ενός μηνός από της δημοσιεύσεως της παρούσης. 2.Η θητεία του βοηθητικού διδακτικού προσωπικού, ήτις δεν ανενεώθη κατά το εις την προηγουμένην παράγραφον αναφερόμενον χρονικόν διάστημα, παρά την αντίθετον σχετικήν πρότασιν της οικείας Σχολής, θεωρείται ανανεωθείσα από της λήξεώς της ως προς απάσας τας συνεπείας πλην του δικαιώματος αναδρομικής λήψεως αποδοχών. 3.Μέλη του κατωτέρου διδακτικού προσωπικού, διορισθέντα μετά την 21.4.1967 επανακρίνονται, ως προς την διακοπήν ή συνέχισιν μέχρι λήξεως της θητείας των, υπό των οικείων Σχολών, επιλαμβανομένων μετά πάροδον διμήνου από της δημοσιεύσεως της παρούσης. Δια την συνέχισιν της θητείας απαιτείται πλειοψηφία των 2/3. Σελ.50,124(α)  Τεύχος 1220-Σελ.2 Κεφάλαιον Γ΄ Πανεπιστημιακαί Αρχαί. Άρθρ.12.-1.Άμα τη δημοσιεύσει της παρούσης λήγουν αυτοδικαίως αι θητείαι των υφισταμένων Πανεπιστημιακών Αρχών, αίτινες εξακολουθούν ασκούσαι τα καθήκοντά των μέχρις εκλογής νέων αρχών. 2.Αι εκλογαί Πανεπιστημιακών Αρχών δια το ακαδημαϊκόν έτος 1974-75 διεξάγονται συμφώνως προς την κατά την 21.4.1967 ισχύουσαν νομοθεσίαν, εις χρόνον καθοριζόμενον δι’ αποφάσεως του Υπουργού Εθνικής Παιδείας και Θρησκευμάτων. 3.Εκλόγιμοι δια τα αξιώματα του Πρυτάνεως, Αντιπρυτάνεως, Κοσμήτορος και των Συγκλητικών είναι οι διατελέσαντες επί δύο έτη τακτικοί Καθηγηταί, καταργουμένου δια το ακαδημαϊκόν έτος 1974-75 του θεσμού του Προπρυτάνεως. 4.Από της δημοσιεύσεως της παρούσης θεωρούνται λήξασαι αι θητείαι των Γενικών Γραμματέων και Αναπληρωτών αυτών των Ανωτάτων Εκπαιδευτικών Ιδρυμάτων. Κεφάλαιον Δ΄ Τελικαί Διατάξεις Άρθρ.13.-Δια Ν.Δ/τος τίθενται οι ειδικώτεροι κανόνες εφαρμογής των διατάξεων της παρούσης Συντακτικής Πράξεως. Άρθρ.14.-Η ισχύς της παρούσης Συντακτικής Πράξεως άρχεται από της δημοσιεύσεώς της δια της Εφημερίδος της Κυβερνήσεως. 31.Α.δ.36 Ανώτερο Διδακτικό Προσωπικό Άρθρ.2.-1.Καθηγηταί ή εντεταλμένοι Υφηγηταί, εκλεγέντες ή προταθέντες μετά την 21.4.1967 κανονικώς υπό των οικείων Σχολών και διορισθέντες εις έδρας ή θέσεις Καθηγητών ή εντεταλμένων Υφηγητών περί ων η παρ. 1 του προηγουμένου άρθρου, διατηρούνται εις τας θέσεις των υπό τας προϋποθέσεις των επομένων παραγράφων. 2.Πραγματοποιηθείσης της κατά το άρθρ. 1 αποκαταστάσεως των απομακρυνθέντων Καθηγητών, οι κατά την ηγουμένην παράγραφον Καθηγηταί και Υφηγηταί επανακρίνονται έκαστος κεχωρισμένως υπό των αρχαιοτέρων αυτών Καθηγητών των οικείων Σχολών, θεωρούνται δε ως εκλεγέντες, αφ’ ης το πρώτον εξελέγησαν, εις την ην κατέχουν έδραν ή θέσιν, εφ’ όσον συγκεντρώσουν την πλειοψηφίαν του συνόλου των ως άνω Καθηγητών της Σχολής, άλλως απολύονται της θέσεώς των. 3.Εν η περιπτώσει οι περί ων η παρ. 1 του προηγουμένου άρθρου Καθηγηταί ή Υφηγηταί επανέρχονται εις την έδραν ή θέσιν των, οι κατά την προηγουμένην παράγραφον επανεκλεγέντες εξακολουθούν να ασκούν τα καθήκοντά των εκδιδομένου υποχρεωτικώς Π.Δ/τος , προτάσει του Υπουργού Εθνικής Παιδείας και Θρησκευμάτων, δι’ ου ιδρύεται δευτέρα έδρα ή θέσις του αυτού περιεχομένου, ην και αυτοδικαίως καταλαμβάνει ο υπό της οικείας Σχολής επανεκλεγόμενος Καθηγητής ή Υφηγητής. Εκ των ως άνω δύο εδρών καταργείται εκείνη, ήτις δι’ οιονδήποτε λόγον ήθελε κενωθή πρώτη, πλην της περιπτώσεως χηρείας της έδρας λόγω λήξεως της θητείας του κατέχοντος αυτήν εκτάκτου Καθηγητού. 4.Αι διατάξεις του παρόντος άρθρου εφαρμόζονται και εάν οι απομακρυνθέντες Καθηγηταί ή Υφηγηταί είχον καταληφθή υπό του ορίου ηλικίας, ότε εγένετο το πρώτον ή εκλογή των επανακρινομένων. 5.Οι κατά το παρόν άρθρον επανακρινόμενοι Καθηγηταί δεν συμμετέχουν γενικώς εις εκλογάς Καθηγητών ή Υφηγητών ενόσω δεν έχει πραγματοποιηθή η επανεκλογή των. Εξαιρετικώς δεν συμμετέχουν, ούτε και μετά την επανεκλογήν των, εις τας υπό της παρούσης Συντακτικής Πράξεως διαγραφομένας ειδικάς διαδικασίας κρίσεως ή επανακρίσεως. 31.Α.δ.36 Ανώτερο Διδακτικό Προσωπικό Άρθρ.3.-1.Έδραι ή θέσεις, Καθηγητών προκηρυχθείσαι και πληρωθείσαι μετά την 21.4.1967, προκηρύσσονται εκ νέου, εφ’ όσον τούτο ήθελε ζητηθή εντός ανατρεπτικής προθεσμίας ενός μηνός υπό υποψηφίου της έδρας ή θέσεως αποκλεισθέντος δια λόγους νομιμοφροσύνης. 2.Μέχρις της νέας εκλογής, παραμένει εις την έδραν του ο κατά την δημοσίευσιν της παρούσης κατέχων ταύτην, της παρ. 5 του προηγουμένου άρθρου εφαρμοζομένης αναλόγως και εν προκειμένω. Επί επανεκλογής του, η αρχαιότης υπολογίζεται από της πρώτης εκλογής αυτού. Άρθρ.4.-Αι κατά την δημοσίευσιν της παρούσης εκκρεμείς διαδικασίαι πληρώσεως εδρών, αι μη απολήξασαι εισέτι εις διορισμόν, αναστέλλονται επί δίμηνον, εντός δε της προθεσμίας ταύτης δικαιούνται να συνυποβάλουν υποψηφιότητα και οι επί τη βάσει του από 1.8.1974 ισχύοντος νομικού καθεστώτος κεκτημένοι τα τυπικά και λοιπά ουσιαστικά προσόντα. Άρθρ.5.-1.Καθηγηταί ή Υφηγηταί, εκλεγέντες ή προταθέντες προ ή μετά την 21.4.1967 και ων τον διορισμόν ρητώς ηρνήθη η Διοίκησις μετά την ημερομηνίαν ταύτην, έστω και κατ’ εφαρμογήν του άρθρ. 5 παρ. 2 της ΙΑ΄/1967 Συντακτικής Πράξεως, διορίζονται δια της παρούσης εις τας δι’ ας είχον εκλεγή έδρας ή θέσεις, εφ’ όσον δεν κατελήφθησαν ήδη υπό του ορίου ηλικίας, κατόπιν δηλώσεώς των υποβαλλομένης εις την οικείαν Σχολήν εντός ανατρεπτικής προθεσμίας ενός μηνός. 2.Ο διορισμός λογίζεται γενόμενος δύο μήνας, μετά την ημερομηνίαν της υπό της Σχολής εκλογής των, ο δ’ έκτοτε διαρρεύσας χρόνος θεωρείται διανυθείς εν υπηρεσία ως προς απάσας τας συνεπείας πλην του δικαιώματος λήψεως αποδοχών. Η παρ. 5 του άρθρ. 1, εφαρμόζεται αναλόγως και εν προκειμένω. 3.Επί Καθηγητών ή Υφηγητών, υπηρετούντων κατά την δημοσίευσιν της παρούσης εις τας άνω έδρας ή θέσεις, εφαρμόζεται αναλόγως το άρθρ. 2 παρ. 2, 3 και 5 της παρούσης. 4.Οι κατά την παρ. 1 του παρόντος άρθρου αποκαθιστάμενοι, έχοντες ήδη καταληφθή υπό του ορίου ηλικίας, λογίζονται απομακρυνθέντες της υπηρεσίας υφ’ οίον τίτλον είχον εκλεγή υπό των οικείων Σχολών. Άρθρ.6.-Καθηγηταί ή εντεταλμένοι Υφηγηταί, διορισθέντες κατόπιν εκλογής ή προτάσεως μετά την 21.4.1967 και των οποίων ο διορισμός καθυστέρησε πέραν του εξαμήνου από της προτάσεως της οικείας Σχολής, θεωρούνται διορισθέντες έξ μήνας μετά την υπό της οικείας Σχολής σχετικήν πρότασιν ως προς απάσας τας συνεπείας, πλην του δικαιώματος αναδρομικής λήψεως αποδοχών. Άρθρ.7.-Πάντες οι επί θητεία Καθηγηταί ή Υφηγηταί, εκλεγέντες ή προταθέντες και επανερχόμενοι εις τας θέσεις των κατ’ εφαρμογήν της παρούσης Συντακτικής Πράξεως, εξακολουθούν ασκούντες τα καθήκοντά των, και εις ην έτι περίπτωσιν έληξεν η θητεία των μέχρι της καθ’ οιονδήποτε τρόπον πληρώσεως των υπ’ αυτών κατεχομένων εδρών ή θέσεων.